section_heading: Na otoku
paragraph_text: U pećinama Sayid promatra ožalošćenu Shannon Rutherford (Maggie Grace) prije nego što ju upita može li nešto učiniti za nju. U isto vrijeme Kate Austen (Evangeline Lilly) prati iscrpljenog Jacka Shepharda (Matthew Fox). Jack okrivljuje Johna Lockea (Terry O'Quinn) za smrt Boonea Carlylea (Ian Somerhalder), ali ga Kate moli da se vrati. Na plaži preživjeli pokapaju Boonea. Tijekom pokopa dolazi Locke i pokušava objasniti što se dogodilo, ali Jack ga ignorira i napadne ga. Kasnije Jack objašnjava Sayidu, Sun-Hwa Kwon (Yunjin Kim) i Kate da Locke laže, ali svi se slažu da se Jack treba odmoriti. Locke traži od Shannon oproštaj, ali bez rezultata; umjesto toga Shannon odlazi do Sayida i upita ga može li nešto učiniti u njezino ime za Lockea (implicirajući da ga želi mrtvog).